แฟนฝังยาคุมได้2อาทิตย์ มีอะไรกันหลั่งในไป2ครั้ง จะมีโอกาสท้องมากไหมครับ ปล.ถ้าสูบบุหรี่บ่อยจะทำให้น้ำอสุจิไม่แข็งแรงรึป่าวครัย
สวัสดีค่ะ Vito scaletta,หากฝังยาคุมกำเนิดมา 2 สัปดาห์แล้ว ยาฝังก็จะออกฤทธิ์ในการป้องกันการตั้งครรภ์ได้แล้วค่ะ โดยจะช่วยป้องกันการตั้งครรภ์ได้มากกว่า 99% ดังนั้น โอกาสในการตั้งครรภ์ถือว่ามีน้อยมากมาก คือน้อยกว่า 0.05% ค่ะส่วนการสูบบุหรี่เป็นประจำ จะส่งผลต่อระบบสืบพันธุ์ เช่น สมรรถภาพทางเพศลดลง อวัยวะเพศไม่แข็งตัว ความสามารถในการผลิตน้ำเชื้อลดลง อสุจิเคลื่อนที่ช้า รูปร่างของอสุจิมีความผิดปกติ DNA ในอสุจิเกิดความเสียหาย ซึ่งอาจจะทำให้อสุจิเกิดความผิดปกติ ส่งผลต่อการปฏิสนธิ ที่อาจทำให้ได้ตัวอ่อนที่ไม่สมบูรณ์ได้ อกจากนี้ การสูบบุหรี่ในปริมาณมากติดต่อกันเป็นเวลานาน จะสร้างความเสี่ยงในการเป็นหมันตลอดชีวิตได้ด้วยค่ะนอกจากส่วผลต่อระบบสืบพันธ์ุแล้ว ยังส่งผลต่อระบบอื่นๆ ทั่วร่างกาย และเป็นปัจจัยเสี่ยงต่อการเกิดโรคต่างๆ มากมาย ที่สำคัญคือโรคหลอดเลือดสมอวและหัวใจ และโรคมะเร็ง ดังนั้น หากเลิกสูบบุหรี่ได้ ก็จะดีมากต่อทั้งกับตัวเราเองและคนรอบข้างค่ะ